
DJEČJI VRTIĆ BJELOVAR
Trg A. G. Matoša 8A
Bjelovar, 43 000

Na temelju članka 26. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 145/23, 145/24, 146/25, 22/26), članka 46. Statuta Dječjeg vrtića Bjelovar- i Odluke  Upravnog vijeća sa 69. sjednice KLASA: 119-01/26-01/23 URBROJ: 2103-1-10/03-26-1 od 23.7.2026. Dječji vrtić Bjelovar  objavljuje:  
NATJEČAJ
za zasnivanje radnog odnosa na radnom mjestu odgojitelja/ ice
 
ODGOJITELJ / ICA - 1  izvršitelja/ice- na određeno, nepuno radno vrijeme  (20 sati tjedno) – zamjena

Uvjeti: 
Prema čl. 24. i.25. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 145/23, 145/24, 146/25, 22/26) i članku 2. i 15. Pravilnika o odgovarajućoj vrsti i razini obrazovanja odgojno obrazovnih i ostalih  radnika u dječjem vrtiću, ustanovama te drugim pravnim i fizičkim osobama koje provode program ranog i predškolskog odgoja i obrazovanja( NN, br. 145/2024)- u daljnjem tekstu: Pravilnik
 
Poslove odgojitelja djece rane i predškolske dobi može obavljati osoba: 
 
· Sveučilišni/a magistar/magistra ranog i predškolskog odgoja i obrazovanja
· Sveučilišni/a prvostupnik/ca ranog i predškolskog odgoja i obrazovanja
· Prvostupnik/ca ranog i predškolskog odgoja i obrazovanja
 
Uvjete za rad u skladu s odredbama navedenoga Pravilnika ispunjavaju i osobe koje su završile odgovarajući studijski program prema ranijim propisima te stekle odgovarajuću kvalifikaciju i akademski naziv u skladu s odredbama Zakona o visokom obrazovanju i znanstvenoj djelatnosti, Zakona o akademskim i stručnim nazivima i akademskome stupnju te Zakona o predškolskom odgoju i obrazovanju ( članak 15. Pravilnika).
 
Osim navedenih uvjeta, kandidati/kinje moraju ispunjavati i uvjete propisane člankom 24. stavkom 2. Zakona o predškolskom odgoju i obrazovanju. 
 
Radni odnos u Dječjem vrtiću ne može zasnovati osoba koja ima zapreke iz članka 25. Zakona o predškolskom odgoju i obrazovanju, te osoba koja nema zdravstvenu sposobnost za obavljanje navedenih poslova.
 
Uz pisanu prijavu na natječaj (vlastoručno potpisanu)  potrebno je priložiti sljedeće dokaze (u neovjerenoj preslici):
1. Životopis
2. Dokaz o stečenoj stručnoj spremi /diploma/
3. Kandidati koji imaju položen stručni ispit prilažu  i svjedodžbu o položenom stručnom ispitu
4. Uvjerenje da se protiv kandidata ne vodi kazneni postupak za neko od kaznenih djela navedenih u čl. 25. Zakona o predškolskom odgoju i  obrazovanju (NN 10/97, 107/07, 94/13, 98/19, 57/22, 101/23, 145/23, 145/24, 146/25, 22/26)- ne starije od dana objave natječaja
5. Uvjerenje da se protiv kandidata ne vodi prekršajni postupak ( ne starije od dana objave natječaja)
6. Dokaz o državljanstvu (preslika osobne iskaznice ili domovnica)
7. Potvrda Zavoda za mirovinsko osiguranje o evidentiranom radnom stažu ili  elektronički zapis      (e-radna knjižica) - ne starije od dana objave natječaja
8. Potvrda Zavoda za socijalnu skrb da kandidatu nisu izrečene mjere prema čl. 25 stavku 10.  Zakona o predškolskom odgoju i obrazovanju (ne starije od dana objave  natječaja)
 
Na oglašeno radno mjesto mogu se prijaviti kandidati oba spola.
Kandidat/kinje koji se pozivaju na pravo prednosti pri zapošljavanju  prema posebnom zakonu dužni su, da bi ostvarili pravo prednosti pri zapošljavanju pod jednakim uvjetima pozvati se u prijavi na to pravo, priložiti sve dokaze o ispunjavanju traženih uvjeta iz natječaja i priložiti sve dokaze o ostvarivanju prava prednosti pri zapošljavanju po posebnom zakonu.
 
Kandidati/kinje koji/koje se pozivaju na pravo prednosti pri zapošljavanju sukladno čl.102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23), koji u trenutku  podnošenja prijave ispunjavaju uvjete za ostvarivanje toga prava, da bi ostvarili pravo prednosti pri zapošljavanju,  dužni su u prijavi pozvati se na to pravo  i priložiti sve dokaze o ispunjavanju traženih uvjeta iz natječaja te ovisno o kategoriji na  koju se poziva na davanje  prednost dužni su priložiti  dokaze  dostupne na poveznici Ministarstva branitelja https://branitelji.gov.hr/zaposljavanje-843/843
 
Kandidati/kinje koji se pozivaju na pravo prednosti pri zapošljavanju sukladno s člankom 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), koji u trenutku  podnošenja prijave ispunjavaju uvjete za ostvarivanje toga prava, da bi ostvarili pravo prednosti pri zapošljavanju,  dužni su u prijavi pozvati se na to pravo  i priložiti sve dokaze o ispunjavanju traženih uvjeta iz natječaja te dokaz o pravu na koje se pozivaju.
 
Kandidati/kinje koji/koje se pozivaju na pravo prednosti pri zapošljavanju sukladno članku 48.Zakona o civilnim stradalnicima iz Domovinskog rata (NN 84/21), koji/koje u trenutku  podnošenja prijave ispunjavaju uvjete za ostvarivanje toga prava, da bi ostvarili pravo prednosti pri zapošljavanju,  dužni su u prijavi pozvati se na to pravo  i priložiti sve dokaze o ispunjavanju traženih uvjeta iz natječaja te ovisno o kategoriji na koju se pozivaju na davanje prednosti  dužni su priložiti  sve dokaze za ostvarivanje toga prava  dostupne na poveznici Ministarstva branitelja https://branitelji.gov.hr/zaposljavanje-843/843.
 
Kandidati/kinje koji/koje se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), uz prijavu na natječaj dužni su, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, te dokaz o tome na koji način im je prestao radni odnos kod posljednjeg poslodavca.
 
Rok za podnošenje prijava na natječaj iznosi osam (8) dana od dana objave natječaja.  
Dan objave natječaja: 27.7.2026.
Rok zaprimanja prijava: od 28.7.2026. do 4.8.2026.
 
Prijave koje ne ispunjavaju uvjete natječaja ili su dostavljene s nepotpunom potrebnom dokumentacijom i koje nisu pravodobno  podnesene neće se razmatrati.
 
Kandidati su dužni u prijavama na natječaj  napisati za koje radno mjesto se prijavljuju.

Pisane prijave na natječaj s obaveznom dokumentacijom dostavljaju se poštom na adresu: 
Dječji vrtić Bjelovar
Trg A. G. Matoša 8A
43000 Bjelovar
 sa naznakom „ ZA NATJEČAJ ODGOJITELJ/ICA-nepuno radno vrijeme“

Prijavom na natječaj kandidati daju privolu DJEČJEM VRTIĆU BJELOVAR za prikupljanje i obradu osobnih podataka navedenih u prijavi na natječaj te dokumentaciji dostavljenoj s prijavom, u svrhu odabira kandidata te privolu na dostavu obavijesti o rezultatima natječaja koja se dostavlja svim kandidatima.
Privola za prikupljanje i obradu osobnih podataka je uvjet za prijavu na natječaj. Kandidat može u svako doba, u potpunosti ili djelomice, bez naknade i objašnjenja odustati od dane privole i pisano zatražiti prestanak aktivnosti obrade osobnih podataka.
 
 O rezultatima provedenog natječaja kandidati će biti obaviješteni u roku od osam (8) dana od dana donošenja odluke o izboru na web stranici Dječjeg vrtića Bjelovar  https://www.vrtic-bjelovar.hr/

